bluuebunny/crossref_metadata_2025 huggingface dataset:
Πτώσεις, φόβος πτώσης, ποιότητα ζωής και φυσική δραστηριότητα σε ασθενείς τρίτης ηλικίας με σοβαρή οστεοαρθρίτιδα γόνατος
Authors: Τσόγκα Θεανώ
Published: September 2021

Η σοβαρή οστεοαρθρίτιδα γόνατος αποτελεί παράγοντα κινδύνου για την εμφάνιση πτώσεων και μια από τις κυρίαρχες αιτίες πρόκλησης δυσλειτουργίας στα άτομα τρίτης ηλικίας. Η ολική αρθροπλαστική γόνατος αποτελεί τη συνήθη χειρουργική επέμβαση για την αντιμετώπισή της. Σκοπός της εργασίας ήταν η εκτίμηση της βελτίωσης του ποσοστού πτώσεων, καθώς και του φόβου πτώσεων, της λειτουργικότητας, της φυσικής δραστηριότητας, της ποιότητας ζωής, της στατικής και δυναμικής ισορροπίας ένα χρόνο μετά την ολική αρθροπλαστική γόνατος στους ασθενείς με σοβαρή οστεοαρθρίτιδα του γόνατος. Επιπλέον σκοπός ήταν, η διερεύνηση της επίδρασης ενός συνδυαστικού παρεμβατικού προγράμματος άσκησης λειτουργικότητας και ισορροπίας στη βελτίωση της λειτουργικότητας έξι εβδομάδες και ένα χρόνο μετά από την αρθροπλαστική γόνατος και στη μείωση των πτώσεων ένα χρόνο μετά την επέμβαση. Επιπρόσθετα αναζητήθηκε η αναγνώριση των ανεξάρτητων παραγόντων των πτώσεων και φόβου πτώσης για την εμφάνιση των προεγχειρητικών και μετεγχειρητικών πτώσεων και φόβου πτώσης καθώς και η χρήση των δύο κλινικών δοκιμασιών, ως εργαλεία πρόβλεψης των πτώσεων μετεγχειρητικά. Η έρευνα πραγματοποιήθηκε στην Ορθοπαιδική κλινική του Γενικού Νοσοκομείου «Σισμανόγλειο-Αμαλία Φλέμιγκ» και συμπεριέλαβε 68 ασθενείς τρίτης ηλικίας με σοβαρή οστεοαρθρίτιδα γόνατος που επρόκειτο να υποβληθούν σε ολική αρθροπλαστική γόνατος, ενώ για το πρόγραμμα παρέμβασης έγινε τυχαιοποίηση σε 30 ασθενείς. Η έρευνα διήρκεσε συνολικά δύο χρόνια. Δύο εβδομάδες πριν την επέμβαση γίνονταν η καταγραφή του ιατρικού ιστορικού και του ιστορικού πτώσεων, η συμπλήρωση των ερωτηματολογίων και η εκτέλεση των κλινικών δοκιμασιών με την ίδια διαδικασία να επαναλαμβάνεται έξι εβδομάδες και ένα χρόνο μετά την επέμβαση. Από τα αποτελέσματα φάνηκε πως ένα χρόνο μετά την αρθροπλαστική γόνατος και τη θεραπευτική άσκηση, υπήρξε σημαντική βελτίωση στα ποσοστά των ασθενών με πτώσεις (p<0.001), στο φόβο πτώσης (p<0.001), στην ποιότητα ζωής (p<0.001), στη φυσική δραστηριότητα (p<0.001), στη λειτουργικότητα (p<0.001) και στη στατική και δυναμική ισορροπία (p<0.001), ενώ το συνδυαστικό παρεμβατικό πρόγραμμα λειτουργικότητας και ισορροπίας είχε θετικές επιπτώσεις στην περαιτέρω βελτίωση της λειτουργικότητας και του φόβου για πτώση των ασθενών αλλά όχι και στη μείωση των πτώσεων. H ολική αρθροπλαστική γόνατος και η θεραπευτική άσκηση βελτίωσαν όλες τις εξεταζόμενες παραμέτρους των ατόμων με σοβαρή οστεοαρθρίτιδα γόνατος. Κυρίως όμως μείωσαν σημαντικά τα ποσοστά των ασθενών με πτώσεις που απειλούν την ποιότητα ζωής των ατόμων αυτών και μπορεί να αναστρέψουν σημαντικά τα οφέλη της επέμβασης.
Development of virtual and augmented reality environment for manufacturing
Authors: Ρέντζος Λουκάς
Published: September 2021

The aim of this work is to study the development of virtual and augmented reality environment for the support of human-based processes in manufacturing. Virtual and augmented reality technologies can significantly reduce the development time and cost of products and processes in manufacturing. However there is currently a big gap between the conventional CAD-based processes and the advanced prototyping and validation methods offered with the use of VR and AR technology. There is a need for the virtual environments to be enriched with intelligence through the incorporation of knowledge. This will allow for complex tasks to be carried out, thus reducing the need for an ad hoc development, while the reusability of such an environment will be increased. On the one hand, augmented reality environments based on semantic knowledge and new user interaction methods can provide the means for putting the human back in the process loop at manufacturing level. On the other hand, virtual reality environments coupled with semantic knowledge can provide methods and tools that integrate 3D geometries with information/knowledge so that engineers can effectively evaluate and manipulate virtual prototypes in an immersive and interactive environment. Within the current dissertation, a generic VR and AR approach is developed based on human task analysis and knowledge mapping methods that are implemented in a Virtual and Augmented Reality Framework. The VR/AR framework is developed to be used with the two-step method approach using advanced interaction techniques. The developed method and framework are validated through a series of real life manufacturing test cases derived from both the automotive and aerospace industrial practices. Finally, an evaluation of the proposed methods and framework is carried out, based on one of the industrial test cases using quantitative metrics, giving insight on to the improvement of the engineering workflow using the proposed work compared with the conventional physical workflow.
Συγκριτική μελέτη μυοτοξικότητας βουπιβακαΐνης, ροπιβακαΐνης, λεβοβουπιβακαΐνης και λιδοκαΐνης σε χοίρους μετά από εφάπαξ ενδομυϊκή έγχυση
Authors: Πλαϊτάκης Ιωάννης
Published: September 2021

Σκοπός: Η ανεύρεση του λιγότερο μυοτοξικού τοπικού αναισθητικού για εφαρμογή στην κλινική πράξη, συγκρίνοντας την λιδοκαῒνη, βουπιβακαῒνη, ροπιβακαῒνη και λεβοβουπιβακαῒνη, μετά από εφάπαξ ενδομυϊκή έγχυση σε χοίρους στην περιοχή του κνημιαίου μυος.Μέθοδοι: Μελετήθηκαν αρχικά 40 χοίροι οι οποίοι άνηκαν στο είδος PMN – Laydrage, 10 για κάθε τοπικό αναισθητικό. 24 ώρες πριν από τη λήψη του τεμαχίου μυός γινόταν η έγχυση (10ml) του αντίστοιχου για την ομάδα τοπικού αναισθητικού στην περιοχή του κνημιαίου μυός του χοίρου όπου είχε λάβει προηγουμένως προνάρκωση. Μετά την πάροδο των 24 ωρών, λήφθηκαν τα τεμάχια μυός υπό γενική αναισθησία και έγινε η η παρασκευή τους για χρήση στο οπτικό μικροσκόπιο. Έγινε συμπληρωματική πειραματική μελέτη τεσσάρων επιπλέον χοίρων του ίδιου είδους με τον αρχικό αριθμό PMN-Laydrage για λεπτομερέστερη εξέταση με το ηλεκτρονικό μικροσκόπιο. Η τεχνική έγχυσης του τοπικού αναισθητικού στο σημείο του κνημιαίου μυός, καθώς και η λήψη τους παρέμεινε η ίδια.Ωστόσο η διαδικασία προετοιμασίας των ιστοτεμαχίων για χρήση στο ηλεκτρονικό μικροσκόπιο είναι αρκετά πιο πολύπλοκη από τη διαδικασία για χρήση στο οπτικό μικροσκόπιο και έγινε στο εργαστήριο Ιστολογίας και Εμβρυολογίας της Ιατρικής Σχολής του Πανεπιστημίου Αθηνών.Αποτελέσματα: Εξετάσθηκαν συνολικά 120 πλακίδια στο οπτικό μικροσκόπιο για το σύνολο των τοπικών αναισθητικών. Δεν διαπιστώθηκαν ορατές αλλοιώσεις στην μορφολογία του πυρήνα ή μετατόπισή του, καθώς επίσης δεν ανευρέθυσαν ορατές αλλοιώσεις στο κυτταρόπλασμα. Η περαιτέρω μελέτη με το ηλεκτρονικό μικροσκόπιο ανέδειξε διάμεσο και μυοδιαφραγματικό οίδημα και στις τέσσερις ομάδες των τοπικών αναισθητικών. Δεν διαπιστώθηκαν ωστόσο εκφυλιστικές αλλοιώσεις στο σαρκόπλασμα ή πυκνωτικές αλλαγές στην πυρήνα. Διαπιστώθηκε όμως σημαντικού βαθμού μυοχάλαση κατά την εφαρμογή των τοπικών αναισθητικών.Συμπεράσματα: Η παρούσα ερευνητική μελέτη αποδεικνύει ότι η εφαρμογή των τοπικών αναισθητικών και συγκεκριμένα της λιδοκαῒνης, βουπιβακαῒνης, ροπιβακαῒνης και λεβοβουπιβακαῒνης σε χοίρους μετά από εφάπαξ ενδομυϊκή έγχυση ποσότητας 10ml στην περιοχή του κνημιαίου μυός κρίνεται ασφαλής, καθώς δεν ανευρέθησαν ορατές λυτικές αλλοιώσεις στην μορφολογία του πυρήνα ή αλλοιώσεων στο κυτταρόπλασμα.
Ηλεκτρονικές διατάξεις μνήμης βασισμένες σε σύνθετα υλικά πολυμερών και φορέων πρωτονίων
Authors: Γκουπιδένης Πασχάλης
Published: September 2021

Η παρούσα διατριβή πραγματεύεται τη μελέτη ηλεκτροχημικών διαδικασιών, κατάλληλων σύνθετων πολυμερικών υλικών. Σκοπός της διατριβής αυτής είναι η αξιολόγηση της καταλληλότητας των φαινομένων αυτών, για τη δημιουργία μιας οργανικής μνήμης μόνιμης αποθήκευσης δεδομένων. Η αρχή λειτουργίας αυτής της οργανικής μνήμης στηρίζεται σε φαινόμενα ιοντικής μεταφοράς και παγίδευσης κατάλληλων σύνθετων πολυμερικών στρωμάτων. Θα πρέπει να σημειωθεί ότι η διατριβή αυτή δεν αποσκοπεί αποκλειστικά στην δημιουργία μιας οργανικής μνήμης, αλλά περισσότερο στην εκτενή μελέτη των διεπιφανειακών φαινομένων και φαινομένων ιοντικής μεταφοράς που παρουσιάζουν οι τα στρώματα αυτά. Τα σύνθετα αυτά στρώματα δημιουργούνται με τον εμπλουτισμό πολυμερικής μήτρας πολύ-μεθακρυλικού μεθυλεστέρα (PMMA) με μόρια 12-φώσφο-βολφαμικού οξέος (POM). Οι φορείς αγωγιμότητας των σύνθετων αυτών στρωμάτων είναι τα πρωτόνια. Κατά τη διάρκεια της διατριβής κατασκευάστηκαν ηλεκτρολυτικοί πυκνωτές, οι οποίοι μελετήθηκαν με διάφορες μεθόδους ηλεκτρικού χαρακτηρισμού, όπως για παράδειγμα μέσω μετρήσεων διηλεκτρικής φασματοσκοπίας στο χώρο των χρόνων και σε αυτό των συχνοτήτων. Από τις μετρήσεις διηλεκτρικής φασματοσκοπίας μελετήθηκαν σε βάθος τόσο τα φαινόμενα ιοντικής μεταφοράς του ηλεκτρολύτη, όσο και τα φαινόμενα της διεπιφάνειας μετάλλου/ηλεκτρολύτη. Επιπλέον, μελετήθηκαν τα φαινόμενα υστέρησης που παρουσιάζουν οι ηλεκτρολυτικοί πυκνωτές, λόγω της μακροσκοπικής κίνησης των ιόντων μέσα στον ηλεκτρολύτη. Τα φαινόμενα αυτά αποτελούν μια ένδειξη των φαινομένων μνήμης που παρουσιάζουν οι εν λόγο διατάξεις πυκνωτών. Χρησιμοποιώντας τις μεθόδους ηλεκτρικού χαρακτηρισμού, μελετήθηκε εκτενώς η επίδραση της μεταβολής των φυσικοχημικών παραμέτρων του ηλεκτρολύτη POM/PMMA (πάχος του ηλεκτρολύτη στην μίκρο και νανοκλίμακα, συγκέντρωση των μορίων POM μέσα στην μήτρα του PMMA, επίδραση της υγρασίας του περιβάλλοντος), στα διεπιφανειακά φαινόμενα και φαινόμενα μεταφοράς αυτού. Τέλος οι φυσικοχημικές ιδιότητες των ηλεκτρολυτικών υμενίων μελετήθηκαν μέσω συμπληρωματικών μετρήσεων φασματοσκοπίας υπεριώδους και ορατού-υπερύθρου. Τα αποτελέσματα της διατριβής ερμηνεύουν φαινόμενα ιοντικής μεταφοράς και διεπιφανειακά φαινόμενα, μιας πληθώρας άμορφων ηλεκτρολυτών, όπως άλλωστε είναι και ο ηλεκτρολύτης που μελετάται στην παρούσα διατριβή.
Η οργάνωση της παραγωγής και η λειτουργία της κεραμικής των οικιστικών οριζόντων Ι – ΙΙΙ από το Αρχοντικό Γιαννιτσών
Authors: Δελιόπουλος Γεώργιος
Published: September 2021

Ο σκοπός της παρούσας διατριβής είναι να παρουσιαστούν τα βασικά τεχνολογικά και μορφολογικά χαρακτηριστικά της κεραμικής των οικιστικών οριζόντων IIΙ-ΙΙ (Πρώιμη/ Μέση Εποχή Χαλκού) και του ορίζοντα Ι (Ύστερη Εποχή Χαλκού) από το Αρχοντικό Γιαννιτσών, ώστε να μελετηθούν η οργάνωση της κεραμικής παραγωγής και η λειτουργία των αγγείων στους παραπάνω οικιστικούς ορίζοντες. Η μελέτη βασίστηκε σε θεωρητικές έννοιες, όπως είναι τα δρώντα υποκείμενα (agents), η δομοποίηση (structuration), η βιογραφία των αντικειμένων, η ακολουθία εγχειρημάτων και η συγκειμενική ανάλυση. Τα αποτελέσματα της μελέτης δείχνουν ότι η κεραμική παράδοση του Αρχοντικού σε όλους τους οικιστικούς ορίζοντες εντάσσεται στην ευρύτερη, κοινή κεραμική παράδοση σύγχρονων οικισμών της κεντρικής και δυτικής Μακεδονίας. Επιπλέον, η κεραμική παραγωγή φαίνεται ότι ήταν μη εντατικοποιημένη και μικρής κλίμακας, από εξειδικευμένους αγγειοπλάστες του οικισμού, οι οποίοι ακολουθούσαν γενικούς κατασκευαστικούς κανόνες. Ωστόσο, η χρήση και ο ρόλος ορισμένων κεραμικών κατηγοριών διαφέρουν ανάμεσα στους ορίζοντες της ΠΕΧ/ΜΕΧ και στον ορίζοντα της ΥΕΧ.
Congestion control algorithms for background data transfers of minimal delay impact
Authors: Κανακάκης Μιχαήλ
Published: September 2021

Η διατριβή εισαγάγει αλγορίθμους ελέγχου συμφόρησης για την μετάδοση δεδομένων «φόντου», οι οποίοι έχουν τον ελάχιστο αντίκτυπο στην χρονική διάρκεια μετάδοσης δια-δραστικών δεδομένων. Τα δεύτερα σχετίζονται με εφαρμογές πραγματικού χρόνου, ευαίσθητες στην καθυστέρηση, για τις οποίες ο στιγμιαίος ρυθμός μετάδοσης είναι σημαντικός. Τα πρώτα εξυπηρετούν εφαρμογές που παρουσιάζουν χρονική ευελιξία ως προς την μετάδοση των δεδομένων τους. Σαν αποτέλεσμα οι αλγόριθμοι μετατοπίζουν χρονικά την μετάδοση του κύριου όγκου των δεδομένων φόντου σε στιγμές όπου η ζήτηση για δια-δραστικά είναι μειωμένη. Μία σημαντική διαφορά με την σχετική βιβλιογραφία, είναι ότι οι αλγόριθμοι ελέγχουν μόνο ένα μέρος από τα δεδομένα φόντου, ενώ τα υπόλοιπα όπως και τα δια-δραστικά θεωρούνται έξω από το πεδίο σχεδιασμού τους.Οι προτεινόμενοι αλγόριθμοι υποστηρίζονται από δύο προβλήματα βελτιστοποίησης τα οποία συμπεριλαμβάνουν την προαναφερθείσα χρονική διαφοροποίηση και καθορίζουν την κατανομή των πόρων μετάδοσης μεταξύ των διαφορετικών τύπων δεδομένων. Η εν λόγω κατανομή παρέχει κατάλληλα κίνητρα στους χρήστες δεδομένων φόντου ώστε να υιοθετήσουν τους αλγορίθμους.Το πρώτο πρόβλημα θεωρεί αρχεία φόντου μεγάλου μεγέθους, όπως αυτά για την ανανέωση των λειτουργικών συστημάτων. Καθορίζει τον μέσο ρυθμό μετάδοσής τους, συνυπολογίζοντας τον αντίκτυπο αυτού του μεγέθους στην χρονική διάρκεια μετάδοσης των δια-δραστικών δεδομένων. Δύο παραλλαγές της αντικειμενικής συνάρτησης διασφαλίζουν ίσο μέσο ρυθμό μετάδοσης με τον τωρινό εν λειτουργία αλγόριθμο (TCP), υπό συνθήκες όπου οι πόροι μετάδοσης είναι σε αφθονία ή σπανιότητα αντίστοιχα. Επιπλέον, δύο υλοποιήσεις προτείνονται και διερευνώνται ως προς την εύρεση της βέλτιστης λύσης. Το δεύτερο πρόβλημα θεωρεί δυναμικές αφίξεις αιτημάτων για την μετάδοση αρχείων φόντου μικρού μεγέθους, και μοντελοποιεί την ανανέωση του περιεχομένου σε μέσα αποθήκευσης κοντά στους χρήστες (cache update). Αντικειμενικός του στόχος είναι να ελαχιστοποιήσει τον μέσο χρόνο μετάδοσης των δια-δραστικών δεδομένων, ενώ παράλληλα να παρέχει τον απαραίτητο μέσο ρυθμό μετάδοσης στα δεδομένα φόντου που είναι ικανός να εξυπηρετήσει τον φόρτο τους. Η διατριβή παρουσιάζει ένα σύνολο από βέλτιστες λύσεις, ανάλογα με το επίπεδο πληροφορίας που είναι διαθέσιμο και την δικτυακή τοπολογία. Οι αντίστοιχοι αλγόριθμοι που υλοποιούν αυτές τις λύσεις είναι συμβατοί με την υπάρχουσα διαδικτυακή υποδομή, και πετυχαίνουν σημαντική μείωση του χρόνου μετάδοσης των δια-δραστικών αρχείων. Η διατριβή βασίζεται στην θεωρία Μάρκοφ για την θεμελίωση των βασικών ιδιοτήτων των αλγορίθμων. Επίσης, περιλαμβάνει προσομοιωμένα πειράματα σε επίπεδο ροής που προσφέρουν επιπλέον γνώση για την συμπεριφορά τους σε συνάρτηση με ποικίλες παραμέτρους του δικτύου. Τέλος, παρουσιάζει τα αποτελέσματα πειραμάτων σε επίπεδο πακέτου, τα οποία συμπεριλαμβάνουν τις λεπτομέρειες του δικτύου, σκοπεύοντας στην πιο αναλυτική αξιολόγηση των αλγορίθμων και την σύγκρισή τους με προτεινόμενους από την σχετική βιβλιογραφία.
Learners' attitudes and motivation to learn english
Authors: Χοβανισιάν Ιρέν
Published: September 2021

The aim of the present study is to examine attitudes and motivation to learn English among Greek learners of the sixth grade of primary school and the third grade of lower secondary school in relation to variables such as age, gender and language attainment level. What is more, this study seeks to explore the extent to which Greek learners are aware of the concept of English as an International Language (EIL) and their attitudes towards and motivation to learn EIL or at least to incorporate some EIL-related features into their English language learning.The data were collected in 27 state schools (13 primary schools and 14 lower secondary schools) in the eastern and western parts of Thessaloniki, Greece. Both quantitative and qualitative approaches were adopted with the overall number of 1,142 survey respondents and the total of 31 interviewees. The data elicitation tools employed were a 71-item attitude/motivation questionnaire, which explored learners’ attitudes towards English, towards learning English at school, towards the native speakers of English and learners’ motivation to learn English for a plethora of reasons; the Oxford Quick Placement Test, which measured the respondents’ language attainment level; and a concise questionnaire used for the short semi-structured interviews. The results of the study highlight that age is the most influential variable across almost all attitude/motivational variables, in which young learners are reported to have more positive attitudes and a higher level of motivation. With regard to the impact of proficiency level, more proficient learners have more positive attitudes towards English and are motivated to learn English for instrumental reasons and for personal enjoyment. In addition, the results show that gender is not influential, and this finding leads to the assumption that, with special reference to English, attitudes and motivation seem to have become gender-neutral. The qualitative data obtained from the short interviews amplified and enriched the findings of the study by providing a more insightful and detailed picture of the learners’ attitudes and motivation.Suggestions for future research and a number of pedagogical recommendations are made on how to increase and sustain learners’ attitudes and motivation and to raise learners’ awareness of EIL, based on the findings of the present study.
Συστήματα απτών διεπαφών χρήστη και ανάπτυξη της αίσθησης του αριθμού με μικρά παιδιά
Authors: Χαλιαμπάλιας Ρίζος
Published: September 2021

Η διατριβή έχει σαν κύριο στόχο τη διερεύνηση ζητημάτων που συνδέονται με την παιδαγωγική και τη διδακτική αξιοποίηση των συστημάτων απτών διεπαφών χρήστη και αφορούν τις επιδόσεις των μικρών παιδιών σε προβλήματα σχετικά με την αίσθηση του αριθμού. Η έρευνά μας εστιάζεται σε δύο πειραματικές μελέτες οι οποίες έχουν κυρίως ποσοτικό χαρακτήρα. Η πρώτη μελέτη αφορά προβλήματα προσθετικού τύπου ενώ η δεύτερη προσθετικής σύνθεσης. Η επίδοση των παιδιών χρησιμοποιήθηκε σαν εξαρτημένη μεταβλητή και στις δύο μελέτες. Σαν μεθοδολογικό εργαλείο χρησιμοποιήθηκε το πείραμα και επιλέχθηκαν εργαστηριακές συνθήκες. Τα αποτελέσματα της πρώτης σύγκρισης της πρώτης μελέτης, η οποία αφορούσε προβλήματα προσθετικού τύπου, έδειξαν ότι οι επιδόσεις των παιδιών βελτιώνονται με την αξιοποίηση της εννοιολογικής μεταφοράς της τραμπάλας, ενώ τα αποτελέσματα της δεύτερης σύγκρισης έδειξαν ότι ο χειρισμός των φυσικών χειραπτικών υλικών στα πλαίσια ενός συστήματος απτών διεπαφών χρήστη βελτιώνει τις επιδόσεις τους σε σχέση με τον χειρισμό εικονικών χειραπτικών υλικών. Σχετικά με τη δεύτερη μελέτη και με τις επιδόσεις των παιδιών σε προβλήματα προσθετικής σύνθεσης, διαπιστώθηκε σαφής βελτίωση των αποτελεσμάτων, όταν καταγράφονται οι προηγούμενες λύσεις που δίνουν τα παιδιά. Δεδομένης της καταγραφής των λύσεων τα αποτελέσματα παρουσιάζουν καλύτερη εικόνα, όταν τα παιδιά χειρίζονται φυσικά χειρατπικά υλικά στα πλαίσια ενός συστήματος απτών διεπαφών χρήστη σε σχέση με την περίπτωση που χειρίζονται εικονικά χειραπτικά υλικά.
Η δυνητική μαθησιακή κοινότητα
Authors: Μπράιλας Αλέξιος
Published: September 2021

Αντικείμενο της παρούσας διατριβής αποτελεί η παιδαγωγική μελέτη της αξιοποίησης των δυνητικών κοινοτήτων στην τυπική εκπαιδευτική διαδικασία. Για τη μελέτη του φαινομένου επιλέχθηκε η κοινότητα των συντακτών της διαδικτυακής εγκυκλοπαίδειας Wikipedia. Οι κοινότητες, μέσω της κουλτούρας που αναπτύσσουν, αποτελούν οργανισμούς μάθησης τόσο για τις ίδιες ως συλλογικότητες, όσο και για τα μέλη τους. Στην περίπτωση της αξιοποίησης μιας κοινότητας στην εκπαίδευση, τα παλαιότερα μέλη της κοινότητας αλληλεπιδρούν άμεσα με τους μαθητές και τους καθηγητές τους. Μέσω αυτής της συνθήκης, δημιουργούνται ζώνες επικείμενης ανάπτυξης: αυτό που σήμερα μπορούν να κάνουν η μαθητές με τη συνδρομή της κοινότητας, αύριο θα μπορούν να κάνουν μόνοι τους. Η ερευνητική μεθοδολογία που χρησιμοποιήθηκε στη συγκεκριμένη διατριβή είναι ένας συνδυασμός θεμελιωμένης θεωρίας και ανάλυσης δικτύων. Η θεμελιωμένη θεωρία χρησιμοποιήθηκε στα πρώτα στάδια της ανάλυσης των εμπειρικών δεδομένων, κατά τις φάσεις της ανοικτής κωδικοποίησης και των συνεχών συγκρίσεων, προκειμένου να αναδυθούν οι πρώτες αφαιρετικές κατηγορίες από τα εμπειρικά δεδομένα και να πραγματοποιηθεί η εννοιολογική τους διασύνδεση. Προϊόν αυτής της διαδικασίας ήταν το εννοιολογικό δίκτυο της έρευνας, ένα δίκτυο διασυνδεδεμένων κατηγοριών για το υπό μελέτη φαινόμενο. Στη συνέχεια, για να εντοπιστούν οι βασικοί πυλώνες και να διατυπωθεί μια θεωρία που να ερμηνεύει το φαινόμενο, χρησιμοποιήθηκαν οι τεχνικές της ανάλυσης δικτύων, αντί των κλασικών φάσεων της αξονικής και επιλεκτικής κωδικοποίησης, που χρησιμοποιούνται στις πιο παραδοσιακές προσεγγίσεις της θεμελιωμένης θεωρίας. Μέσω της εφαρμογής αλγόριθμων απεικόνισης δικτύου και ανίχνευσης κοινοτήτων εννοιών, εντοπίστηκαν οι βασικές εννοιολογικές συνιστώσες του φαινομένου και οι μεταξύ τους διασυνδέσεις.
Pharmacological exploration of anticipatory anxiety through the fear-inhibited light reflex in man
Authors: Κούδας Βασίλειος
Published: September 2021

Η ανακάλυψη της κορομετρίας υπέρυθρων στην δεκαετία του 50, έδωσε μεγάλη ώθηση στην έρευνα που στις δεκαετίες 60 και 80 καθιέρωσε τις γνώσεις μας γύρω από την φυσιολογία, την φαρμακολογία και την ψυχοφυσιολογία του κορικού συστήματος ως πειραματικού μοντέλου. Η έρευνα στη δεκαετία του 90 εκμεταλεύθηκε την πρόοδο στα ζωικά μοντέλα εξαρτημένου φόβου και καθιέρωσε την στενή σχέση μεταξύ της "εκ φόβου αναστολής του κορικού αντανακλαστικού" και της "εκ φόβου ενίσχυσης του ανακλαστικού αιφνιδιασμού", δύο παραδείγματα κατάλληλα για μεταφραστική έρευνα του φόβου και άγχους. Ένα πρόσθετο πλεονέκτημα του κορικού πειραματικού συστήματος είναι ότι διαχωρίζει μεταξύ διεργασιών προσοχής/διέγερσης που αντανακλώνται στην αναστολή του φωτοανακλαστικού. Η πρώτη διαμεσολαβείται από αύξηση του τόνου του συμπαθητικού συστήματος και του διαστολέα μυ της ίριδας, ενώ η δεύτερη από αύξηση της κεντρικής αναστολής του παρασυμπαθητικού πυρήνα Edinger-Westphal και μείωση του παρασυμπαθητικού τόνου στον σφιγκτήρα μυ της ίριδας. Στην παρούσα διάτριβή, εκμεταλευθήκαμε αυτές τις ιδιότητς; του κορικού πειραματικού συστήματος για να μελετήσουμε την δράση σερορονεργικών φαρμάκων (κετανσερίνη - πείραμα 1) και μη βενζοδιαζεπινικών αγχολυτικών (βουσπιρόνη και προπρανολόλη στα πειράματα 2 και 3 αντιστοίχως) στο επίπεδο εγρήγορσης όπως μετράται μέσα από την διάμετρο της εν ηρεμία κόρης στο σκοτάδι. Βρήκαμε ότι η κετανσερίνη αλλά όχι η βουσπιρόνη ή η προπρανολόλη είχε ένα πλήρως υπνηλικό προφίλ στο κορμικό σύστημα αλλά και σε άλλες αντικειμενικές και υποκειμενικές μετρήσεις της εγρήγορσης. Στα πειράματα 4 και 5 μελετήσαμε το προφίλ της κετανσερίνης και της βουσπιρόνης αντιστοίχως στο μοντέλο της εκ φόβου αναστολής του φωτοανακλαστικού. Βρήκαμε ότι η βουσπιρόνη αλλά όχι η κετανσερίνη εξομάλυναντην εκ-φόβου αναστολή του φωτοανακλαστικού, σύμφωνα με προηγούμενες μελέτες σε ζώα με το εννοιολογικά παρόμοιο παράδειγμα της εκ φόβου ενίσχυσης του ανακλαστικού αιφνιδιασμού και σύμφωνα με την αγχολυτική δράση της βουσπιρόνης αλλά όχι της κετανσερίνης στην κλινική. Οι μελέτες αυτές βοηθούν στην κατανόηση τόσο της εκ φόβου αναστολής του φωτοανακλαστικού ως μοντέλου εγρήγορσης και άγχους, όσο και στην κατανόηση της νευροβιαβίβασης της εγρήγορσης και του άγχους στον άνθρωπο. Επειδή το τρέχον παράδειγμα της εκ φόβου αναστολής του φωτοανακλαστικού μιμείται φασικό φόβο/άγχος που είναι η βάση του φοβιών/πανικού , στο πείραμα 6, αναπτύξαμε ένα εναλλακτικό πρωτόκολλο που επιτρέπει την καταγραφή της έναρξης, πορείας και τερματισμού της φοβικής αναμονής, που είναι στη βάση του παρατεταμένου άγχους που συναντούμε στην γενικευμένη αγχώδη διαταραχή. Η εγκυρότητα της μεθόδου επιβεβαιώθηκε με την παράλληλη (εντός της ίδιας συνεδρίας) εφαρμογή του πρωτοκόλλου στο συγγενές και έγκυρο παράδειγμα της εκ φόβου ενίσχυσης του αντανακλαστικού αιφνιδιασμού.
Γενικευμένα δυναμικά μοντέλα για έξυπνα δίκτυα διανομής ηλεκτρικής ενέργειας
Authors: Παπαδόπουλος Παναγιώτης
Published: September 2021

Κύριος στόχος της παρούσας διατριβής είναι η ανάπτυξη ενός δυναμικού μοντέλου μειωμένης τάξης το οποίο βασίζεται σε μετρήσεις και είναι κατάλληλο για την αναπαράσταση της δυναμικής συμπεριφοράς μικροδικτύων καθώς και εκτεταμένων δικτύων. Η ολοένα αυξανόμενη σύνδεση μονάδων Διανεμημένης Παραγωγής στο δίκτυο διανομής καθώς και η ένταξη σύγχρονων τεχνολογιών των έξυπνων δικτύων προκαλεί σημαντικές αλλαγές στην τοπολογία και στη λειτουργία των δικτύων διανομής και κατ’ επέκταση επηρεάζει σημαντικά τη δυναμική τους συμπεριφορά.Αρχικά, στα πλαίσια της διατριβής ερευνάται η εφαρμογή δύο βασικών μεθόδων αναγνώρισης συστημάτων, της PEM και της ανάλυσης Prony, οι οποίες βασίζονται σε δεδομένα μετρήσεων και έχουν σα στόχο τη δημιουργία μοντέλων που βασίζονται στην τεχνική του μαύρου κουτιού. Προτείνεται μια δομή μοντέλου που αναπαριστά όλες τις μεταβλητές συστήματος: την ενεργό και άεργο ισχύ, την τάση, το ρεύμα και τη συχνότητα. Από την εφαρμογή των μεθόδων είναι δυνατή η ανάλυση της δυναμικής συμπεριφοράς των μικροδικτύων. Πιο συγκεκριμένα οι μέθοδοι εφαρμόζονται σε πραγματικά δεδομένα μετρήσεων από ένα εργαστηριακό μικροδίκτυο χαμηλής τάσης, για διάφορες περιπτώσεις λειτουργίας με στρεφόμενες μονάδες παραγωγής καθώς και μονάδες συνδεδεμένες μέσω ηλεκτρονικών ισχύος που εκτελούν έλεγχο με καμπύλες ρύθμισης τάσης και συχνότητας.Στη συνέχεια αναπτύσσεται ένα δυναμικό μοντέλο το οποίο βασίζεται στην ανάλυση Prony σε συνδυασμό με βελτιστοποίηση ελαχίστων τετραγώνων. Το προτεινόμενο μοντέλο εισάγει έναν επιπλέον εμπειρικό επαναληπτικό βρόχο με στόχο τη βελτίωση της αποτελεσματικότητας της μεθόδου για χρήση σε πραγματικά δεδομένα μετρήσεων. Επιπλέον χρησιμοποιώντας κατάλληλους συντελεστές διόρθωσης προσφέρει τη δυνατότητα προσομοίωσης διαφορετικών περιπτώσεων από αυτές που έχουν χρησιμοποιηθεί για τον υπολογισμό των παραμέτρων, ξεπερνώντας την εγγενή αδυναμία των μοντέλων που βασίζονται στην τεχνική του μαύρου κουτιού. Η επαλήθευση του μοντέλου πραγματοποιείται με τη χρήση τόσο δεδομένων από αναλυτικές προσομοιώσεις όσο και πραγματικών δεδομένων από ένα εργαστηριακό μικροδίκτυο για διάφορες περιπτώσεις.Τέλος, το μοντέλο ενσωματώνεται σε δύο αντιπροσωπευτικούς τύπους προγραμμάτων προσομοίωσης συστημάτων ηλεκτρικής ενέργειας, τα οποία εκτελούν προσομοιώσεις στο πεδίο του χρόνου και στο πλαίσιο dq0. Πραγματοποιείται αναλυτική επαλήθευση της ευελιξίας του μοντέλου για αναπαράσταση διαφόρων τμημάτων ενός δικτύου μέχρι το επίπεδο μεμονωμένων μονάδων και επαληθεύεται η ταυτόχρονη εφαρμογή πολλαπλών μοντέλων που αναπαριστούν διαφορετικά τμήματα ενός δικτύου.
Ανάλυση και αξιολόγηση του αρχαιολογικού τοπίου της βυζαντινής περιόδου στο Παπίκιο όρος
Authors: Καμπά Μαρία
Published: September 2021

Archaeological landscapes constitute the cultural, social, ecological and economical heritage of the local population. The mountainous area of South-eastern Rhodope, from the Byzantine times till the seventies, includes a significant palimpsest characterized by multiplicity, complicacy and density of natural and cultural elements. The purpose of this paper is the analysis and the evaluation of the archaeological landscape of the area of Mt Papikion in South eastern Rhodope during the Byzantine period. Information and data were collected and analyzed. The consecutive but with different cultural identities producers of landscape, acted in an incessant historical and ecological outline. The ruins located in the area indicate the existence of a renowned centre of Byzantine monasticism which is mentioned in the ancient sources from as early as the 11th century. The monks and later the Pomaks (part of the Muslim minority in Greece as recognized by the Lausanne Treaty in 1923) preserved basic landscape‟s structures, by adapting them at their cultural reality. Since the seventies new stakeholders in combination with social changes have had their impact on the landscape. Due to extensive afforestations and to the loss of traditional practices of woodland management, landscape is more homogenized. Historical, demographical, social, natural and economic changes affect the evolution of the landscape, so it should be mapped, registered and evaluated before its complete disappearance. The archaeological landscape of the area is a significant source of knowledge of the culture and the traditional environmental know-how
Development of conflict avoidance algorithms for autonomous aircraft
Authors: Ρούσσος Γιάννης
Published: September 2021

Στην παρούσα διατριβή παρουσιάζεται ένα νέο σύστημα αυτόνομης πλοήγησης αεροσκαφών σχεδιασμένο εξ' αρχής για την εφαρμογή στη Διαχείριση Εναέριας Κυκλοφορίας. Στόχος της εργασίας είναι η αντιμετώπιση της διαρκώς αυξανόμενης εναέριας κυκλοφορίας, μεταβιβάζοντας την αρμοδιότητα πρόβλεψης και έγκαιρης αποφυγής συγκρούσεων από τους ελεγκτές εναέριας κυκλοφορίας στο κάθε, αυτόνομο πλέον, αεροσκάφος.Το προτεινόμενο σύστημα βασίζεται στη μεθοδολογία των Αποκεντρωμένων Συναρτήσεων Πλοήγησης (Decentralised Navigation Functions), η οποία επιλέχθηκε λόγω των αυστηρών θεωρητικών εγγυήσεων που προσφέρει αλλά και του μικρού υπολογιστικού κόστους της. Καθώς η μεθοδολογία αυτή έχει αρχικά αναπτυχθεί για την πλοήγηση ρομπότ, για την εφαρμογή της στην αυτόνομη πλοήγηση αεροσκαφών προτείνονται συγκεκριμένες επεκτάσεις και βελτιώσεις. Αυτές στοχεύουν αφ' ενός στη συμμόρφωση με τις ειδικές απαιτήσεις και πρακτικές της Διαχείρισης Εναέριας Κυκλοφορίας και εφ' ετέρου στην προσαρμογή στα ιδιαίτερα κινηματικά χαρακτηριστικά και περιορισμούς των αεροσκαφών.Κατ' αρχάς, προτείνεται ένας νέος τρόπος κατασκευής Τεχνητών Δυναμικών Πεδίων με βάση Συναρτήσεις Πλοήγησης, ο οποίος ενσωματώνει τοπική γνώση περιβάλλοντος καθώς και μηχανισμούς εισαγωγής άμεσων και έμμεσων προτεραιοτήτων. Ακόμα, γενικεύεται η εφαρμογή των Συναρτήσεων Πλοήγησης σε σχήματα που ορίζονται εμμέσως με τη χρήση βαθμωτών συναρτήσεων.Τέλος, παρουσιάζεται ένα νέο σχήμα ελέγχου κίνησης το οποίο χρησιμοποιεί ως βάση το αποκεντρωμένο δυναμικό πεδίο κάθε αεροσκάφους για να το οδηγήσει μακριά από συγκρούσεις και τελικό στον προορισμό του. Οι νόμοι ελέγχου έχουν σχεδιαστεί με βάση το κινηματικό μοντέλο ενός αεροσκάφους κινούμενου στον 3-διάστατο χώρο και λαμβάνουν υπόψιν συγκεκριμένους περιορισμούς για την ελάχιστη ταχύτητα πτήσης και τη μέγιστη δυνατή γωνία ανόδου ή καθόδου. Οι παραγόμενες τροχιές είναι σημαντικά απλούστερες από προηγούμενες προσεγγίσεις, περιορίζοντας τους περιττούς ελιγμούς. Ακόμα, η συμμόρφωση τους με συγκεκριμένες πρακτικές της Διαχείρισης Εναέριας Κυκλοφορίας είναι δυνατή μέσω παραμέτρων με άμεση φυσική σημασία.Η αποτελεσματικότητα του προτεινόμενου συστήματος αυτόνομης πλοήγησης αεροσκαφών αξιολογείται μέσω προσομοιώσεων σε τεχνητά σενάρια καθώς και εφαρμογή σε ρεαλιστικά σχέδια πτήσεων που αντιστοιχούν στην αυξημένη μελλοντική κυκλοφορία. Σε κάθε περίπτωση, η προτεινόμενη μεθοδολογία αποφεύγει όλες τις συγκρούσεις, οδηγώντας κάθε αεροσκάφος στο στόχο του μέσω τροχιών με τα επιθυμητά χαρακτηριστικά.
In vitro μελέτη της πρωτεΐνης Enhancer of RNA interference 1 της Arabidopsis thaliana
Authors: Βλατάκης Ιωάννης
Published: September 2021

Οι ERI1 εξωνουκλεάσες αποτελούν μία σημαντική ομάδα ρυθμιστικών 3’ εξωνουκλεασών με συμμετοχή στην ωρίμανση του 3’ άκρου κωδικών και μη κωδικών μεταγράφων ενώ στους ευκαρυώτες φαίνεται εξελικτικά να εμπλέκεται στην ρύθμιση των μονοπατιών των siRNAs. Η μελέτη των φυτικών ομολόγων σε φυτά Arabidopsis thaliana και Nicotiana benthamiana έδειξαν εμπλοκή των φυτικών εκπροσώπων της υποομάδας των ERI1 στη ρύθμιση της ωρίμανσης χλωροπλαστιδιακών rRNA. Προκειμένου να αποκτηθούν επιπλέον πληροφορίες σε σχέση με την δράση της έγινε με την παρούσα εργασία μια βιοχημική μελέτη της ομολόγου πρωτεΐνης από την Α.thaliana, AtERIL1. H AtERIL1 διατηρεί την ενεργότητα της 3’ εξωνουκλεάσης με προτίμηση σε μονόκλωνα μικρά RNA. Με μικρότερη προτίμηση υδρολύει μικρά DNA υποστρώματα και μονόκλωνα RNA με κυτοσίνη στο 3’ άκρο τους. Παρά την απουσία κάποιας συντηρημένης περιοχής πρόσδεση σε νουκλεϊκά οξέα, η AtERIL1 διατηρεί την ικανότητα πρόσδεσης σε πρόδρομα 5S rRNA μόρια και μικρά μονόκλωνα και δίκλωνα RNA και DNA ολιγονουκλεοτίδια. Στην ικανότητα πρόσδεσης σημαντικό ρόλο έχουν δύο κατάλοιπα λυσίνης που βρίσκονται πριν από την επικράτεια εξωνουκλεάσης. Η απουσία ανάκτησης υδρολυτικής δράσης σε πρόδρομα rRNA μόρια κατά την εκπόνηση in vitro πειραμάτων αφήνει το ενδεχόμενο έμμεσης επίδρασης στην ωρίμανση των χλωροπλαστιδιακών rRNAs ή την άμεση δράση σε σύμπλοκο με κάποιον άλλο πρωτεϊνικό ή μη παράγοντα. Επιπλέον η ικανότητα της AtERIL1` να συμπληρώνει λειτουργικά βακτηριακές 3’ εξωνουκλεάσες δοκιμάστηκε με αρνητικά αποτελέσματα. Τέλος, η επέκταση του βιολογικού ρόλου της AtERIL1 στην ρύθμιση και άλλων τύπων RNA πέραν τον ριβοσωμικών του χλωροπλάστη επιβεβαιώθηκε με υβριδοποίηση κατά northern, oπερονίων tRNA μεταγράφων που βρέθηκαν να ανοσοκατακρημνίζονται με την AtERIL1, σε σειρές υπερέκφρασης και καταστολής της AtERIL1. Οι παρατηρήσεις που πραγματοποιήθηκαν κατά την διδακτορική διατριβή επιβεβαιώνουν ιδιότητες των ERI1 πρωτεϊνών στις φυτικές ομολόγους ενώ θέτουν πιο στέρεες βάσεις για υποθέσεις γύρω από το μηχανισμό και το εύρος των πιθανών φυσικών τους υποστρωμάτων στους χλωροπλάστες.
Η εξέλιξη της πολιτικής ιδεολογίας και του δημόσιου πολιτικού λόγου της βρετανικής αριστοκρατικής ελίτ κατά την περίοδο 1832-1884
Authors: Αμπούτης Αντώνιος
Published: September 2021

Η παρούσα διατριβή αφορά σε συγκεκριμένες κομβικές ή ενδεικτικές κοινοβουλευτικές συνεδριάσεις, οι οποίες αφορούσαν σε κρίσιμες πολιτικές αποφάσεις της αριστοκρατικής πολιτικής ελίτ/νομοκατεστημένης τάξης κατά την περίοδο 1832-1884. Μέσα από την ανίχνευση μεταβολών στα περιεχόμενα ενδεικτικών πολιτικών όρων-εννοιών ή/και ευρύτερων πολιτικών αφηγημάτων που χρησιμοποίησαν στις δημόσιες κοινοβουλευτικές τους ομιλίες στις συνεδριάσεις αυτές, καθίσταται δυνατή η προσέγγιση των προθέσεων των δρώντων υποκειμένων. Η «ανάγνωση» των προθέσεων τους στην προσπάθειά τους να απαντήσουν στα επιτακτικά θέματα που ετίθεντο από τη διαχείριση της «κοινωνίας των πολιτών» και του νεωτερικού κράτους βοηθά στην ανίχνευση της αλληλεπίδρασής της βρετανικής αριστοκρατίας εν γένει με τους μεγάλους μετασχηματισμούς της οικονομίας, του εκδημοκρατισμού και της περαιτέρω εμβάθυνσης και επέκτασης του νεωτερικού κράτους στο Ηνωμένο Βασίλειο του 19ου αιώνα.
Ανάπτυξη χημικών αισθητήρων για την ανίχνευση τοξικών ουσιών
Authors: Νικολέλη Γεωργία-Παρασκευή
Published: September 2021

Η παρούσα διατριβή εμβάθυνε για πρώτη φορά στην κατασκευή χημικών αισθητήρων για την ταχεία ανίχνευση τοξικών ουσιών. Για το σκοπό αυτό κατασκευάσθηκαν και αναπτύχθηκαν βιαισθητήρες που στηρίζονται σε τυπωμένα κυκλώματα γραφενίου με ακινητοποιημένες σταθεροποιημένες λιπιδικές μεμβράνες.Χρησιμοποιώντας συγκεκριμένες μεθοδολογίες, έγινε ενσωμάτωση στους αισθητήρες διαφόρων υποδοχέων, όπως ενζύμων (ουρεάση και οξειδάση της χοληστερόλης) και αντισωμάτων (αντισώματος του D-dimer).Στη συνέχεια, με χρήση ενόργανων μεθόδων ανάλυσης όπως, διαφορικής θερμιδομετρίας σαρώσεως (DSC), ηλεκτρονικής μικροσκοπίας σαρώσεως (SEM), φασματοφωτομετρίας Raman, κλπ., προσδιορίστηκε πειραματικά η θέση του υποδοχέα (π.χ. αντίσωμα, ένζυμο, κτλ.) μέσα στη σταθεροποιημένη λιπιδική μεμβράνη του αισθητήρα και εξερευνήθηκε ο μηχανισμός παραγωγής του σήματος.Μελετήθηκε η απόκριση σε διάφορα υποστρώματα με τοξικές εν δυνάμει ενώσεις π.χ. ουρία (ακινητοποίηση ουρεάσης), χοληστερόλη (ακινητοποίηση οξειδάσης της χοληστερόλης) και D-dimer (ακινητοποίηση αντισώματος D-dimer), καθώς και η σταθερότητα του συστήματος των αισθητήρων με το χρόνο.Χαρακτηριστικά αναφέρεται ότι η απόκριση του αισθητήρα της ουρίας σε διάφορες συγκεντρώσεις ουρίας, βρέθηκε να παρουσίαζει υψηλή ευαισθησία (~70 mV/ δεκάδα συγκεντρώσεων) για μια ευρεία περιοχή συγκεντρώσεων της ουρίας που κυμαινόταν από 1 Χ 10−6 Μ ως 1 Χ 10−3 Μ. Επίσης η απόκριση του αισθητήρα της χοληστερόλης σε διάφορες συγκεντρώσεις χοληστερόλης, βρέθηκε να παρουσιάζει υψηλή ευαισθησία (~64 mV/ δεκάδα συγκεντρώσεων) για μια ευρεία περιοχή συγκεντρώσεων της χοληστερόλης που κυμαινόταν από 1 Χ 10−6 Μ ως 1 Χ 10−3 Μ, και είναι καλύτερη από βιβλιογραφικά αναφερθέντες συσκευές βιοαισθητήρες χοληστερόλης. Τέλος η απόκριση του ανοσοαισθητήρα του D-dimer βρέθηκε ικανοποιητική για ένα ευρύ συγκέντρωσεων D-dimer (10-6 μg/ mL έως 10-3 μg/ mL) με ευαισθησία ~59 mV/ δεκάδα συγκεντρώσεων και με μια γρήγορη απόκριση 15s.Εν συνεχεία μελετήθηκε η εκλεκτικότητα της μεθόδου της κατασκευής των αισθητήρων και η άρση των παρεμποδίσεων για να εφαρμοστούν σε πραγματικά δείγματα. Παράλληλα μελετήθηκαν οι συνθήκες για ύπαρξη ικανοποιητικής σταθερότητας και επαναληπτικότητας των χημικών αισθητήρων και ερευνήθηκε η κατασκευή τους σε νανοκλίμακα.Τα αποτελέσματα της εφαρμογής των αισθητήρων που κατασκευάστηκαν σε πραγματικά δείγματα ήταν ικανοποιητικά με αποτέλεσμα για πρώτη φορά στην παγκόσμια βιβλιογραφία να υπάρχει η δυνατότητα να κατασκευαστούν φορητοί χημικοί αισθητήρες για την ανίχνευση τοξικών ουσιών με πολλά πλεονεκτήματα και στο μέλλον να μπορούν να χρησιμοποιηθούν σαν εναλλακτικά συστήματα αντί των χρονοβόρων, πανάκριβων και πολύπλοκων χρωματογραφικών μεθόδων ανάλυσης.
Παρασκευή και πιστοποίηση ζωοτροφής για πειραματική μελέτη των επιδράσεων των μετάλλων στις λιπιδαιμίες
Authors: Λέκκας Παναγιώτης
Published: September 2021

ΕΙΣΑΓΩΓΗ: O ψευδάργυρος -Zn ελέγχει τον μεταβολισμό των λιπιδίων και γλυκόζης μέσω Ζn-μεταγραφικών παραγόντων. Δίαιτες υψηλών λιπαρών οδηγούν στην ενδοκυτταρική συσσώρευση ελευθέρων ριζών, μειώνουν την μεταγραφική έκφραση των εκκαθαριστών τους και την ενεργότητα αντιοξειδωτικών ενζύμων και οδηγούν σε μεταβολικό σύνδρομο. Οι πρωτεΐνες του θερμικού shock (Heat shock proteins-HSP) παίζουν σημαντικό ρόλο στην αντίσταση στο κυτταρικό stress ως προσαρμογή ,μετά από έκθεση, σε διάφορα ερεθίσματα. ΣΚΟΠΟΣ : Μελέτη της επίδρασης του διατροφικού Ζn και των Hsp70,στην μεταβονομική των λιπιδίων αίματος και ήπατος ποντικώνΥΛΙΚΟ-ΜΕΘΟΔΟΙ :Ενήλικα αρσενικά ποντίκια: 1. Wild type (Wt) Hybrid (F1/F1) C57Bl/6 x CBA και 2. Transgenic (Tg) human HSP70 overexpressing mice, από ηλικίας ενός μηνός εντάχθηκαν στις παρακάτω διατροφές ,επί 10 εβδομάδες. Διατροφή Αριθμός Wt Αριθμός Tg Chow Diet (30 Zn) 6 10 High Fat Diet (3 Zn) 13 12 High Fat Diet (30 Zn) 9 8 High Fat Diet (300 Zn) 12 12 Σύνθεση των τριών διαιτών υψηλών λιπαρών -HFD: 3mg, 30mg, 300mg Zn /kg τροφής (mucedoola s.r.l Ιtaly-55% Cal από λιπαρά στοιχεία), Chow : δίαιτα ελέγχουΒιοχημικές αναλύσεις: Cholesterol ,Triglycerides ,HDL-cholesterol, Glucose ,Insulin Μετρήσεις μετάλλων και αντιοξειδωτικών παραγόντων: SOD (ερυθρά αιμοσφαίρια ) TAC (ορός αίματος) Zn , Cu (ερυθρά αιμοσφαίρια και ιστός ήπατος) Μεταβονομική ανάλυση και αξιολόγηση λιπιδίων :Εκχύλιση ορού αίματος και ηπατικού ιστού για λήψη Φάσματος 1H-NMR ΣΥΜΠΕΡΑΣΜΑΤΑ1. Η HF δίαιτα αύξησε σημαντικά ,το τελικό βάρος και τον ρυθμό αύξησης βάρους ,τη χοληστερόλη -CL και την λιποπρωτεϊνη υψηλής πυκνότητας-ΗDL ,την ινσουλίνη –Ins, στα WT & Tg και μείωσε την ολική αντιοξειδωτική ικανότητα-TAC στο πλάσμα και την δραστηριότητα της σουπεροξείδιο-δισμουτάσης-SOD στα ερυθροκύταρα των WΤ και Tg 2. Ο επαρκής διατροφικός Zn (30mg/kgτροφής) φαίνεται να αποτελεί κρίσιμο παράγοντα διαμόρφωσης προστατευτικού ηπατολιπιδαιμικού προφίλ, ποντικών σε υπερλιπιδική δίαιτα. Η αύξηση ή μείωση του Zn σε HFDς φαίνεται να μειώνει την TAC του πλάσματος σε WΤ και Tg ενώ η δραστικότητα της SOD φαίνεται ανάλογη των επιπέδων του Zn Η ανεπάρκεια ή περίσσεια Zn αυξάνει τα αθηρογόνα SFA και μειώνει τα αντι-αθηρογόνα λιπίδια, PC, DU, LA DIAL ,UFA στις HDL, nonHDL και το ήπαρ, στα WΤHFD και στα ΤgHFD 3. Οι HSP70 : Τα διαγονιδιακά ζώα που φέρουν το γονίδιο hHsp70, φαίνεται ότι είτε σε έλλειψη είτε σε περίσσεια Ζn, που συνήθως συνοδεύoνται από μεταβολικό σύνδρομο, κατορθώνουν να διατηρούν καλλίτερους δείκτες λιπιδικού προφίλ σε σχέση με τα WT ζώα.Τα Τg εμφάνισαν σημαντικά χαμηλότερη CL ,TG , HDL σε σύγκριση με τα WT ενώ η HSP70 αύξησε σημαντικά την ενεργότητα της ολικής SOD στα ερυθρά αιμοσφαίρια.Η HSP70 μείωσε τα αθηρογόνα SFA και αύξησε τα αντιαθηρογόνα λιπίδια DIAL, DU, LA, UFA, SM στις HDL, nonHDL , και στο ήπαρ ποντικών που εκτέθηκαν σε HFD και σε όλες τις συγκεντρώσεις Zn.
Ανάλυση και επεξεργασία σακκαδικών κινήσεων σε οφθαλμικά σήματα υγιών ατόμων
Authors: Κορδά Αλεξάνδρα
Published: September 2021

Το αντικείμενο της παρούσας διδακτορικής διατριβής είναι η διερεύνηση, η ανάπτυξη και η παρουσίαση τεχνικών ανάλυσης οφθαλμικών κινήσεων, χρησιμοποιώντας εξελιγμένες τεχνικές επεξεργασίας σήματος. Αρχικά, πραγματοποιείται μια εισαγωγή στο σύστημα της όρασης και στις τεχνικές καταγραφής της οφθαλμικής κίνησης. Στη συνέχεια, παρουσιάζεται η διαδικασία συλλογής των οφθαλμικών δεδομένων που χρησιμοποιήθηκαν στην παρούσα διδακτορική διατριβή, καθώς και η επεξεργασία αυτών με διαθέσιμες τεχνικές επεξεργασίας σημάτων. Η έρευνα επικεντρώθηκε σε τεχνικές αναγνώρισης των διαφόρων οφθαλμικών κινήσεων όπως σακκαδικές, μικροσακκαδικές, βλεφαρισμοί και σημεία προσήλωσης από οφθαλμικά σήματα. Το πρώτο βήμα της προτεινόμενης μεθοδολογίας είναι η ομαλοποίηση του σήματος με την αφαίρεση των γραμμικών τάσεων και την αποθορυβοποίηση αυτού. Στη συνέχεια, ο υπολογισμός της γωνιακής ταχύτητας και η εξαγωγή χαρακτηριστικών από το ομαλοποιημένο σήμα όπως και από αυτό της ταχύτητας υλοποιείται με την εφαρμογή δύο κυλιόμενων παραθύρων. Τα εξαγόμενα χαρακτηριστικά εισήχθησαν σε μία αλληλουχία τριών νευρωνικών δικτύων για την εκπαίδευση και τον έλεγχο αυτών. Η ευαισθησία και η ακρίβεια της αναγνώρισης των τεσσάρων τύπων οφθαλμικών κινήσεων με χρήση αυτών των χαρακτηριστικών αυτών ήταν πάνω από 95,5% και 95,9%, αντίστοιχα. Η επιλογή των κατάλληλων χαρακτηριστικών εξετάστηκε με εφαρμογή ευρέως διαδεδομένων αλγορίθμων στην υπάρχουσα βιβλιογραφία. Όσον αφορά την ανίχνευση και αναγνώριση των οφθαλμικών κινήσεων εκτός από την εφαρμογή των Τεχνητών Νευρωνικών Δικτύων, μία νέα μέθοδος αναπτύχθηκε με χρήση του μέγιστου εκθέτη Lyapunov σε συνδυασμό με τον λογάριθμο των αποστάσεων των κοντινότερων γειτόνων του σημείου του σήματος. Η ευαισθησία της μεθόδου στην ανίχνευση των σακκαδικών ήταν 97,1% και η ακρίβεια 98,3%, ενώ η ευαισθησία της μεθόδου για την ανίχνευση των βλεφαρισμών ήταν 98,0% και η ακρίβεια 96,9%. Το απόλυτο μέσο σφάλμα της ανίχνευσης της έναρξης και του τερματισμού κάθε οφθαλμικής κίνησης ήταν κάτω από 0,018 δευτερόλεπτα. Η μέθοδος αυτή δεν απαιτεί προηγούμενη γνώση της ύπαρξης σακκαδικών κινήσεων και βλεφαρισμών. Οι δύο αυτές μέθοδοι πέραν της ανίχνευσης των οφθαλμικών κινήσεων καταλήγουν και στον εντοπισμό των σημείων έναρξης και τερματισμού αυτών. Έχοντας λοιπόν εντοπίσει τα σημεία έναρξης των σακκαδικών κινήσεων, τα διαστήματα μεταξύ διαδοχικών σημείων έναρξης υπολογίστηκαν. Στη συνέχεια, χρησιμοποιήθηκαν μέθοδοι διαχωρισμού ομάδων, με και χωρίς επίβλεψη, καταλήγοντας σε δύο ομάδες. H στοχαστικότητα των ενδιάμεσων διαστημάτων των σακκαδικών οφθαλμικών κινήσεων μελετήθηκε με χρήση Μαρκοβιανών Μοντέλων ενώ αναγνωρίστικε το πρότυπο δύο καταστάσεων. Κατά τη διάρκεια της προσήλωσης οι σακκαδικές οφθαλμικές κινήσεις μπορούν να εμφανιστούν με δύο τρόπους, πρώτον κατά ριπές με μικρά ενδιάμεσα διαστήματα ή σε χρονικά διαστήματα μεγαλύτερα του ενός δευτερολέπτου. Γίνεται λοιπόν ξεκάθαρο με τη χρήση Μαρκοβιανών Μοντέλων ότι δύο ενδοφαινότυποι υφίστανται κατά τη διάρκεια προσήλωσης.
Χαρτογράφηση και παρακολούθηση καμένων εκτάσεων με τη χρήση χρονοσειρών δορυφορικών εικόνων
Authors: Καταγής Θωμάς
Published: September 2021

H παρούσα διατριβή πραγματεύεται τη χρησιμότητα και την αξιοποίηση οπτικών δορυφορικών δεδομένων με διαφορετική χωρική και χρονική διακριτική ικανότητα για την αποτίμηση των άμεσων και μακροχρόνιων επιπτώσεων των πυρκαγιών σε Μεσογειακά οικοσυστήματα. Στην έρευνα συνδυάζεται η ανάπτυξη αυτοματοποιημένων τεχνικών χωρικής και χρονικής κατάτμησης χρονοσειρών εικόνων, με την χωρική ανάλυση γεωγραφικών δεδομένων και δεδομένων πεδίου για την χαρτογράφηση καμένων εκτάσεων και την παρακολούθηση της μεταπυρικής ανάκαμψης της βλάστησης. Το πρώτο μέρος της έρευνας επικεντρώθηκε στην αξιοποίηση των δεδομένων υψηλής χωρικής ευκρίνειας Landsat, μέσω αυτοματοποιημένων μεθόδων χωρικής κατάτμησης εικόνων, για τη διαχρονική χαρτογράφηση πυρκαγιών. Ειδικότερα, διερευνήθηκε η δυνατότητα της αντικειμενοστραφούς προσέγγισης (OBIA) να αξιοποιεί ιστορικά και σύγχρονα δεδομένα Landsat που έχουν συλλεχθεί από διαφορετικούς αισθητήρες για την παραγωγή διαχρονικών χαρτών καμένων εκτάσεων. Στη συνέχεια προτείνεται μία μεθοδολογική προσέγγιση για τη χρονική κατάτμηση χρονοσειρών δορυφορικών οπτικών δεδομένων χαμηλής ευκρίνειας με σκοπό τον εντοπισμό και χαρτογράφηση πυρκαγιών και την εκτίμηση της μεταπυρικής ανάκαμψης της βλάστησης. Έτσι, μέθοδοι ανάλυσης τάσης χρονοσειρών συνδυάστηκαν με πυκνές χρονοσειρές δεικτών βλάστησης MODIS και SPOT-VGT, ενώ παράλληλα εξετάστηκαν παράμετροι όπως το διαφορετικό εύρος της χρονολογικής σειράς αλλά και το χρονικό βήμα των δεδομένων. Πιο συγκεκριμένα, εφαρμόστηκε στατιστική αποσύνθεση και ερμηνεία των χρονοσειρών των δεικτών βλάστησης λαμβάνοντας υπόψη τη διαχρονική και φασματική διάσταση των χωρικών μεταβολών που συντελούνται στην περιοχή μελέτης.Με βάση την αξιολόγηση των αποτελεσμάτων με δεδομένα πεδίου και με δορυφορικά δεδομένα υψηλότερης ευκρίνειας, η συνολική προσέγγιση αποδείχτηκε αποτελεσματική στην εκτίμηση της χωρο-χρονικής διακύμανσης της βλάστησης και ειδικά σε μεγάλες σε έκταση πυρόπληκτες περιοχές.
Βιοτεχνολογική παραγωγή υδρογόνου και μεθανίου από ακατέργαστη γλυκερόλη
Authors: Δούναβης Αθανάσιος
Published: September 2021

Στα πλαίσια της παρούσας διατριβής διερευνήθηκε η βιοτεχνολογική επεξεργασία βιομηχανικής γλυκερόλης με σκοπό την ενεργειακή αξιοποίησή της. Συγκεκριμένα, μελετήθηκε η διεργασία παραγωγής υδρογόνου και μεθανίου από ακατέργαστη γλυκερόλη, μέσω αναερόβιας επεξεργασίας, σε μια διεργασία δυο σταδίων, υπό μεσόφιλες συνθήκες. Στο πρώτο στάδιο μελετήθηκε η ζυμωτική παραγωγή υδρογόνου από ακατέργαστη γλυκερόλη με χρήση μικτής καλλιέργειας μικροοργανισμών από το Βιολογικό Καθαρισμό του Δήμου Πατρέων. Πραγματοποιήθηκαν πειράματα σε συνεχή αντιδραστήρα κλίνης ανοδικής ροής (H2-UFCB), ο οποίος λειτούργησε σε υδραυλικούς χρόνους παραμονής 24, 36 και 48h και συγκέντρωση υποστρώματος 10, 15, 20 και 25 g/L. H μέγιστη παραγωγή και παραγωγικότητα υδρογόνου εμφανίζεται για μέγιστη συγκέντρωση υποστρώματος 25 g/L και τιμή pH τροφοδοσίας ίση με 7 και ήταν 0,52 ± 0,04 mol H2 / mol καταναλισκόμενης γλυκερόλης ή 2,94 ± 0,02 L H2/ L τροφοδοσίας/d ή 107,34 ± 0,70 L H2/ kg αποβλήτου γλυκερόλης, παρόλο που η κατανάλωση της γλυκερόλης δεν ήταν μέγιστη (83,1%). Για την μελέτη της κινητικής ανάπτυξης των μικροοργανισμών, της κατανάλωσης της γλυκερόλης, αλλά και για τον προσδιορισμό της κατανομής των τελικών προϊόντων, πραγματοποιήθηκαν πειράματα με καλλιέργεια προερχόμενη από τον H2-UFCB, σε αντιδραστήρες διαλείποντος έργου (batch) στη μόνιμη κατάσταση κάθε χρονικής περιόδου λειτουργίας του αντιδραστήρα H2-UFCB. Επιπρόσθετα, εκπονήθηκαν πειράματα σε αντιδραστήρες διαλείποντος έργου με στόχο τη διεξαγωγή συμπερασμάτων ως προς τις βέλτιστες συνθήκες λειτουργίας, όσον αφορά την τροφοδοσία, όπου μελετήθηκε η επίδραση του pH της τροφοδοσίας, καθώς και η επίδραση του ρυθμιστικού διαλύματος (Νa ή Κ). Στο δεύτερο στάδιο μελετήθηκε η περαιτέρω μετατροπή του οργανικού φορτίου σε μεθάνιο με ταυτόχρονη μείωση του οργανικού φορτίου του αποβλήτου. Έγιναν πειράματα σε αντιδραστήρες διαλείποντος έργου για τον υπολογισμό του βιοχημικά μεθανογόνου δυναμικού της γλυκερόλης (εμπορικής και βιομηχανικής) και της απορροής του ζυμωτικού αναερόβιου αντιδραστήρα. Τα μεθανογόνα δυναμικά της εμπορικής, βιομηχανικής γλυκερόλης ήταν παρόμοια μεταξύ τους, ενώ της απορροής του Η2-UFCB κυμάνθηκε 395,6 ± 1,2 L CH4 / kg COD υποστρώματος. Επιπλέον, μελετήθηκε η αναερόβια χώνευση της γλυκερόλης και της απορροής του ζυμωτικού αντιδραστήρα σε μεθανογόνο χωνευτήρα συνεχούς ανάδευσης (CSTR) σε υδραυλικό χρόνο παραμονής 20 d. Το συμπέρασμα το οποίο εξήχθη, ήταν ότι η μεγαλύτερη παραγωγικότητα σε μεθάνιο ελήφθη για την απορροή του ζυμωτικού αντιδραστήρα, η οποία ήταν ίση με 0,90 ± 0,02 L CH4 / d ή 5,99 ± 0,14 L CH4 / L τροφοδοσίας ή 215,96 ± 3,84 L CH4 / kg αποβλήτου γλυκερόλης, όπου η απομάκρυνση του COD ήταν 96,6% στη μόνιμη κατάσταση. Χρησιμοποιήθηκε το μαθηματικό μοντέλο ADM1 για την πρόβλεψη της συμπεριφοράς του μεθανογόνου αντιδραστήρα στις περιόδους λειτουργίας του. Εν κατακλείδι, έγινε οικονομική αποτίμηση της παραγωγής αέριων βιοκαυσίμων από ακατέργαστη γλυκερόλη σε μεγαλύτερη κλίμακα, η οποία βασίστηκε στα πειράματα που πραγματοποιήθηκαν σε εργαστηριακή κλίμακα.
Ο ύστερος καπιταλισμός κατά τη θεσμική σχολή (Th. Veblen) και την όψιμη φιλελεύθερη πολιτική οικονομία (J. A. Hobson)
Authors: Κελεμένης Νικόλαος
Published: September 2021

Στην παρούσα διδακτορική εργασία μελετάται η κοινωνική θεωρία του John A. Hobson (1858-1940) ως θεωρητικού εκπροσώπου και δημοσιολόγου του όψιμου αγγλικού φιλελευθερισμού και συγκεκριμένα του ριζοσπαστικού ρεύματος του Νέου Φιλελευθερισμού, και του Thorstein Veblen (1857-1929) ως θεμελιωτή της επονομαζόμενης Θεσμικής Σχολής της Οικονομίας. Ειδικότερα, ανακατασκευάζονται και διερευνώνται κριτικά οι πλευρές των κοινωνικοθεωρητικών επιχειρημάτων τους οι οποίες αφορούν τις διεργασίες ωρίμανσης της κεφαλαιοκρατίας και την ανάδυση του λεγόμενου «κλασικού ιμπεριαλισμού», εντός του ιστορικού ορίζοντα που οριοθετείται από την πρώτη συστημική κεφαλαιοκρατική κρίση (τη «Μεγάλη Ύφεση») και την επαύριον του Α' Παγκόσμιο Πόλεμου. […]